**ปฏิทินการประเมินคุณธรรมและความโปร่งใสในการดำเนินงานของหน่วยงานภาครัฐ**

**(Integrity and Transparency Assessment – ITA) ประจำปีงบประมาณ พ.ศ. 2561 …………………………………………………..**

|  |  |  |
| --- | --- | --- |
|  กำหนดเวลา | กิจกรรม | หมายเหตุ |
| 31 ธ.ค. 2560 | จังหวัดจัดส่งรายชื่อผู้ประสานงานประจำจังหวัด(ผู้แทนจากสำนักงานจังหวัด จำนวน 2 ราย) | ส่งไฟล์ Excel ทาง ita.admin@pacc.go.th และitapacc2561@gmail.com (สำรอง) |
| 28 ก.พ. 2561 | จังหวัดจัดส่งข้อมูลบุคลากร (Internal) และข้อมูลผู้รับบริการหรือผู้มีส่วนได้ส่วนเสีย (External) | ส่งไฟล์ Excel ทาง ita.admin@pacc.go.th และitapacc2561@gmail.com (สำรอง) |
| 1 มี.ค. – 31 พ.ค. 2561 | ที่ปรึกษาลงพื้นที่เก็บข้อมูลตามแบบสำรวจ Internal และแบบสำรวจ External | 1) ที่ปรึกษาจะประสานและมีหนังสือแจ้งกำหนดการก่อนการลงพื้นที่2) แบบสำรวจสามารถดาวน์โหลดได้ทาง www.pacc.go.th เลือก ITA |
| 1 มิ.ย. 2561 | จังหวัดจัดส่งแบบสำรวจหลักฐานเชิงประจักษ์ (Evidence-based) ประกอบด้วย1) ไฟล์ Word แบบสำรวจที่ตอบแล้วเสร็จ2) ไฟล์ PDF หลักฐานประกอบ โดยจัดทำแฟ้มแยก เป็นหลักฐานของแต่ละข้อคำถามอย่างชัดเจน | 1) ส่งหนังสือนำพร้อมซีดีบันทึกข้อมูลให้แก่ที่ปรึกษาโดยตรง2) แบบสำรวจสามารถดาวน์โหลด ได้ทาง www.pacc.go.th เลือก ITA |
| 30 มิ.ย. 2561 | ที่ปรึกษาแจ้งคะแนนแบบสำรวจเชิงประจักษ์เบื้องต้น | แจ้งทาง email ของผู้ประสานงาน |
| 1 - 15 ก.ค. 2561 | จังหวัดส่งหลักฐานประกอบการอุทธรณ์คะแนน แบบสำรวจเชิงประจักษ์ | ส่งซีดีบันทึกข้อมูลให้แก่ที่ปรึกษาโดยตรง |
| 31 ก.ค. 2561 | ที่ปรึกษาแจ้งคะแนนแบบสำรวจเชิงประจักษ์หลังอุทธรณ์ | แจ้งทาง email ของผู้ประสานงาน |
| 1 – 31 ส.ค. 2561 | ที่ปรึกษาประมวลและวิเคราะห์ผลการประเมิน ITA ทั้งในภาพรวมและรายจังหวัด | - |
| 30 ก.ย. 2561 | สำนักงาน ป.ป.ท. จัดส่งรายงานผลการประเมิน ITA ให้แก่จังหวัด | จัดส่งทางไปรษณีย์ |

ผู้ประสานงานสำนักงาน ป.ป.ท. :

 1) นางสาวอรณิช สุขบาล นักวิชาการยุติธรรมชำนาญการพิเศษ

 โทร. 0 2502 6670 - 80 ต่อ 1408

 2) พันตรีหญิงนิมมาน์ แก่นกำจร นักวิชาการยุติธรรมชำนาญการ

 โทร. 0 2502 6670 - 80 ต่อ 1406

 3) นางมาลี ขุมทอง นักวิชาการยุติธรรมชำนาญการ

 โทร. 0 2502 6670 - 80 ต่อ 1415

 4) นางสาวประภาพรรณ ธนูสนธิ์ นักวิชาการยุติธรรมชำนาญการ

 โทร. 0 2502 6670 - 80 ต่อ 1407

**กรอบการประเมินคุณธรรมและความโปร่งใสในการดำเนินงานของหน่วยงานภาครัฐ**

**(Integrity and Transparency Assessment – ITA) ประจำปีงบประมาณ พ.ศ. 2561**

 **…………………………………………………..**

**1. ขอบเขตของการประเมิน ITA ของจังหวัด จำนวน 76 จังหวัด**

 ขอบเขตการประเมินจังหวัดพิจารณาการดำเนินการในภาพรวมของจังหวัดไม่ใช่การดำเนินการของสำนักงานจังหวัดหรือหน่วยงานใดหน่วยงานหนึ่งในจังหวัด

**2. การจัดเก็บข้อมูลบุคลากรเพื่อประกอบการประเมินตามแบบสำรวจ Internal**

 ให้สำนักงานจังหวัดเป็นผู้รวบรวมฐานข้อมูลรายชื่อเจ้าหน้าที่ของทุกส่วนราชการในจังหวัดซึ่งปฏิบัติงาน ในปีงบประมาณ พ.ศ. 2561 และมีอายุการทำงานตั้งแต่ 1 ปีขึ้นไป จำนวนรวมไม่น้อยกว่า 500 ราย ในรูปแบบไฟล์ Excel ทาง email: ita.admin@pacc.go.th ภายในวันที่ 28 กุมภาพันธ์ 2561

**3. การจัดเก็บข้อมูลผู้รับบริการหรือผู้มีส่วนได้ส่วนเสียเพื่อประกอบการประเมินตามแบบสำรวจ External**

 ให้สำนักงานจังหวัดเป็นผู้รวบรวมฐานข้อมูลรายชื่อประชาชนผู้รับบริการและผู้มีส่วนได้ส่วนเสีย ตามภารกิจของการบริหารงานจังหวัดตามแผนพัฒนาจังหวัดในปีงบประมาณ พ.ศ. 2561 จำนวนรวม ไม่น้อยกว่า 1,000 ราย ในรูปแบบไฟล์ Excel ทาง email: ita.admin@pacc.go.th ภายในวันที่ 28 กุมภาพันธ์ 2561

**4. การจัดส่งแบบสำรวจเชิงประจักษ์ (Evidence - Based)**

 ให้สำนักงานจังหวัดเป็นหน่วยงานหลักในการรวบรวมข้อมูลเพื่อตอบแบบสำรวจ จำนวน 1 ชุด/จังหวัด โดยใช้ข้อมูลการดำเนินงานในปีงบประมาณ พ.ศ. ๒๕61 เว้นแต่ข้อคำถามจะกำหนดให้ใช้ข้อมูลของปีงบประมาณอื่นๆ ทั้งนี้ ควรดำเนินการตามแบบสำรวจให้แล้วเสร็จภายในไตรมาสที่ 2 เนื่องจากจะส่งผลต่อการรับรู้ของบุคลากรและผู้รับบริการหรือผู้มีส่วนได้ส่วนเสีย โดยให้จังหวัดจัดทำแบบสำรวจพร้อมเอกสารหลักฐานในรูปแบบไฟล์อิเล็กทรอนิกส์บันทึกลงในแผ่นซีดีและจัดส่งให้แก่ที่ปรึกษาโดยตรงภายในวันที่ 1 มิถุนายน 2561 (นับจากวันประทับตราไปรษณีย์) ประกอบด้วย

 1) ไฟล์ Word แบบสำรวจที่ตอบแล้วเสร็จ

 2) ไฟล์ PDF เอกสารหลักฐานจัดทำแฟ้มแยกเป็นหลักฐานของแต่ละข้อคำถามอย่างชัดเจน

ทั้งนี้ มีกำหนดแจ้งผลคะแนนแบบสำรวจเชิงประจักษ์เบื้องต้นภายในวันที่ 30 มิถุนายน 2561 และให้ อุทธรณ์ผลคะแนนภายในวันที่ 15 กรกฎาคม 2561 โดยจะแจ้งผลคะแนนหลังอุทธรณ์ภายในวันที่ 31 กรกฎาคม 2561 และผลการพิจารณาอุทธรณ์ถือเป็นสิ้นสุด

...............................................